Dôvodová správa

A. Všeobecná časť

Všeobecná časť
Predkladaný návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 317/2007 Z. z., ktorým sa ustanovujú pravidlá pre fungovanie trhu s elektrinou v znení neskorších predpisov (ďalej len „nariadenie vlády“) bol vypracovaný na základe § 12a ods. 5 zákona č. 276/2001 Z. z. o regulácii v sieťových odvetviach a o zmene a doplnení niektorých zákonov v znení zákona č. 658/2004 Z. z. 
Potreba novej úpravy
Potreba prijatia nariadenia vlády vyplynula z dôvodu zmeny vyhodnocovania a vysporiadania odchýlky, spresňuje podmienky platieb za systémové služby a platieb za prevádzkovanie systému a taktiež sa dopĺňa systém spolupráce synchrónne prepojených prevádzkovateľov prenosových sústav s cieľom eliminácie vzájomnej sekundárnej regulácie v opačných smeroch.   
Súlad návrhu nariadenia s ústavou, s inými zákonmi a medzinárodnými zmluvami 
Predkladaný návrh nariadenia vlády je v súlade s Ústavou Slovenskej republiky, ústavnými zákonmi, zákonmi a ostatnými všeobecne záväznými právnymi predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie.